CELEX: 32011R1132
Language: mt
Date: 2011-11-08 00:00:00
Title: Regolament ta’ Implimentazzjoni tal-Kummissjoni (UE) Nru 1132/2011 tat- 8 ta’ Novembru 2011 li jemenda r-Regolament (KE) Nru 798/2008 dwar it-tranżitu ta' kunsinni ta' bajd u prodotti tal-bajd li jibda mill-Belarus jgħaddi mil-Litwanja sat-territorju Russu ta' Kaliningrad Test b’relevanza għaż-ŻEE

9.11.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 290/1
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1132/2011
      tat-8 ta’ Novembru 2011
      li jemenda r-Regolament (KE) Nru 798/2008 dwar it-tranżitu ta' kunsinni ta' bajd u prodotti tal-bajd li jibda mill-Belarus jgħaddi mil-Litwanja sat-territorju Russu ta' Kaliningrad
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b'mod partikolari l-frażi ta' introduzzjoni tal-Artikolu 8, l-ewwel paragrafu ta' punt 1 tal-Artikolu 8, punt 4 tal-Artikolu 8, u l-Artikolu 9(4)(c) tagħha,
      Billi:
      
                  (1)
               
               
                  Id-Direttiva 2002/99/KE tistabbilixxi r-regoli sanitarji ġenerali tal-annimali u li jirregolaw il-produzzjoni, l-ipproċessar, id-distribuzzjoni fl-Unjoni u l-intoduzzjoni minn pajjiżi terzi ta’ prodotti li joriġinaw mill-annimali u li huma għall-konsum uman tistipola għall-istabbiliment ta’ regoli speċifiċi u ċertifikazzjoni għat-tranżitu.
               
            
                  (2)
               
               
                  Ir-Regolament tal-Kunsill (KE) Nru 798/2008 tat-8 ta' Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta' tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (2), jistipula li l-komoditajiet koperti b’dak ir-Regolament għandhom ikunu importati biss ġo u jgħaddu mill-Unjoni minn pajjiżi terzi, territorji, żoni jew kumpartimenti elenkati fil-Parti 1 tal-Anness I tiegħu. Dan jistipola wkoll ir-rekwiżiti ta' ċertfikazzjoni veterinarja għal dawn il-komoditajiet. Dawk ir-rekwiżiti jqisu jekk humiex meħtieġa garanziji addizzjonali minħabba l-istat tal-marda f’dawk il-pajjiżi terzi, territorji, żoni jew kumpartimenti. Il-garanziji addizzjonali li l-prodotti jridu jkunu konformi magħhom huma elenkati fil-Parti 2 tal-Anness I tar-Regolament (KE) Nru 798/2008.
               
            
                  (3)
               
               
                  L-Artikolu 4(4) tar-Regolament (KE) Nru 798/2008 jistipola li l-bajd u l-prodotti tal-bajd li jgħaddu mill-Unjoni għandhom ikollhom magħhom ċertifikat imfassal skont iċ-ċertifikat mudell fl-Anness XI tiegħu u jkunu konformi mal-kundizzjonijiet li jistipola dak iċ-ċertifikat.
               
            
                  (4)
               
               
                  Fid-dawl tas-sitwazzjoni ġeografika iżolata tat-territorju Russu ta' Kaliningrad, l-Artikolu 18 tar-Regolament (KE) Nru 798/2008 jidderoga mir-rekwiżiti tal-Artikolu 4(4) ta' dak ir-Regolament u jistabbilixxi kundizzjonijiet speċifiċi għat-tranżitu ta' ċertu kunsinni minn u intiżi għar-Russja u li jgħaddu mil-Latvija, il-Litwanja u l-Polonja. Dawn il-kundizzjonijiet jinkludu kontrolli addizzjonali u l-issiġillar tal-kunsinni.
               
            
                  (5)
               
               
                  Ir-Regolament (KE) Nru 798/2008, kif emendat mir-Regolament (UE) Nru 241/2010 (3), jelenka l-Belarus bħala pajjiż terz li minnu t-tranżitu tal-bajd u l-prodotti tal-bajd fl-Unjoni hu awtorizzat sat-13 ta' Ottubru 2011.
               
            
                  (6)
               
               
                  L-Uffiċċju Alimentari u Veterinarju għamel spezzjoni fil-Belarus f'Marzu 2010. Mill-ispezzjoni ħareġ li l-miżuri li jikkontrollaw l-influwenza avjarja u l-marda ta' Newcastle huma f'posthom f'dak il-pajjiż terz. Madanakollu, il-leġiżlazzjoni tal-Belarus u l-protokolli dwar l-ittestjar fil-laboratorji mhumiex ekwivalenti b'mod sħiħ għal-leġiżlazzjoni tal-Unjoni.
               
            
                  (7)
               
               
                  Fid-dawl ta' dak li ħareġ minn dik l-ispezzjoni, jista' jiġi konkluż li għall-Unjoni, ir-riskji sanitarji tal-annimali li nħolqu bit-tranżitu ta' kunsinni ta' bajd u prodotti tal-bajd mill-Belarus għat-territorju Russju ta' Kaliningrad huma baxxi ħafna. Iżjed minn hekk, il-Litwanja impenjat ruħha biex twettaq kontrolli addizzjonali fuq it-tali kunsinni meta jidħlu u jħallu t-territorju tagħha.
               
            
                  (8)
               
               
                  Fid-dawl ta' dawk l-elementi u l-istrutturi proċedurali diġà eżistenti fir-rigward tat-tranżitu ta' prodotti minn u intiżi għar-Russja, it-tranżitu ta' bajd u prodotti tal-bajd mill-Belarus għal-Litwanja sat-territorju Russu ta' Kaliningrad bil-ferrovija jew mit-triq għandu jibqa' jitħalla, sakemm ikun konformi ma' kundizzjonijiet identiċi għal dawk stabbiliti fl-Artikolu 18(1) tar-Regolament (KE) Nru 798/2008 għal prodotti oħrajn.
               
            
                  (9)
               
               
                  Dispożizzjoni ġdida li tidderoga mir-rekwiżiti tal-Artikolu 4(4) tar-Regolament (KE) Nru 798/2008, fir-rigward tat-tranżitu ta' bajd u prodotti tal-bajd mill-Belarus għandha għalhekk tiżdied fl-Artikolu 18 tar-Regolament u l-entrata tal-Belarus fl-Anness I tar-Regolament (KE) Nru 798/2008 għandha tiġi emendata b'dal-mod.
               
            
                  (10)
               
               
                  Ir-Regolament (KE) Nru 798/2008 għandu għalhekk jiġi emendat b’dan il-mod.
               
            
                  (11)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 798/2008 huwa emendat kif ġej:
      
                  (1)
               
               
                  L-Artikolu 18 jinbidel b'dan li ġej:
                  “Artikolu 18
                  Derogi għat-tranżitu mil-Latvija, il-Litwanja u l-Polonja
                  1.   B’deroga mill-Artikolu 4(4), it-tranżitu mit-triq jew bil-ferrovija għandu jkun awtorizzat bejn il-postijiet ta’ spezzjoni fuq il-fruntiera fil-Latvija, il-Litwanja u l-Polonja mniżżla fl-Anness tad-Deċiżjoni tal-Kummissjoni 2009/821/KE (*), ta’ kunsinni ta’ laħam, ikkapuljat u laħam tat-tjur separat bil-magni inkluż l-għasafar li ma jtirux u l-għasafar tal-kaċċa selvaġġi, bajd u prodotti tal-bajd u bajd speċifikat bla patoġeni li ġej minn u intiż għar-Russja, direttament jew indirettament minn xi pajjiż terz ieħor, fejn jintlaħqu l-kundizzjonijiet li ġejjin:
                  
                              (a)
                           
                           
                              il-kunsinna tkun issiġillata b’siġill innumerat f’serje mill-veterinarju uffiċjali fil-post ta’ spezzjoni fuq il-fruntiera tad-dħul fil-Latvija, il-Litwanja jew il-Polonja;
                           
                        
                              (b)
                           
                           
                              id-dokumenti li jkun hemm mal-kunsinna, kif stipulat fl-Artikolu 7 tad-Direttiva 97/78/KE, jiġu ttimbrati bil-kelmiet “GĦAL TRANŻITU BISS LEJN IR-RUSSJA LI JGĦADDI MILL-UE” fuq kull paġna mill-veterinarju uffiċjali fuq il-post ta’ spezzjoni fil-punt tad-dħul fuq il-fruntieri fil-Latvija, il-Litwanja jew il-Polonja;
                           
                        
                              (c)
                           
                           
                              hemm konformità mar-rekwiżiti proċedurali stipulati fl-Artikolu 11 tad-Direttiva 97/78/KE;
                           
                        
                              (d)
                           
                           
                              Il-kunsinna hi ċċertifikata li hi aċċettata għat-tranżitu fid-dokument veterinarju komuni għad-dħul maħruġ mill-veterinarju uffiċjali fuq il-post ta' spezzjoni fil-punt tad-dħul fuq il-fruntieri fil-Latvija, il-Litwanja jew il-Polonja.
                           
                        2.   B’deroga mill-Artikolu 4(4), it-tranżitu mit-triq jew bil-ferrovija għandu jiġi awtorizzat bejn il-postijiet ta’ spezzjoni fuq il-fruntieri fil-Litwanja elenkati fl-Anness tad-Deċiżjoni 2009/821/KE, ta’ kunsinni ta' bajd u prodotti tal-bajd li ġejjin mill-Belarus u intiżi għat-territorju Russu ta' Kaliningrad, fejn jintlaħqu l-kundizzjonijiet li ġejjin:
                  
                              (a)
                           
                           
                              il-kunsinna hi ssiġillata b'siġill innumerat f'serje mill-veterinarju uffiċjali fuq il-post ta’ spezzjoni fil-punt tad-dħul fuq il-fruntiera;
                           
                        
                              (b)
                           
                           
                              id-dokumenti li jkun hemm mal-kunsinna, kif stipulat fl-Artikolu 7 tad-Direttiva 97/78/KE, jiġu ttimbrati bil-kelmiet ‘GĦAL TRANŻITU BISS LEJN IR-RUSSJA LI JGĦADDI MIL-LITWANJA’ fuq kull paġna mill-veterinarju uffiċjali fil-post ta’ spezzjoni fil-punt tad-dħul fuq il-fruntieri fil-Litwanja;
                           
                        
                              (c)
                           
                           
                              hemm konformità mar-rekwiżiti proċedurali stipulati fl-Artikolu 11 tad-Direttiva 97/78/KE;
                           
                        
                              (d)
                           
                           
                              il-kunsinna hi ċċertifikata bħala aċċettata għal tranżitu fid-dokument veterinarju komuni tad-dħul maħruġ mill-veterinarju uffiċjali fuq il-post ta’ spezzjoni fil-punt tad-dħul fuq il-fruntiera.
                           
                        3.   Il-kunsinni, kif hemm referenza għalihom fil-paragrafi 1 u 2, m’għandhomx jinħattu jew jinħażnu, kif imsemmi fl-Artikolu 12(4) jew fl-Artikolu 13 tad-Direttiva 97/78/KE, fl-Unjoni.
                  4.   Għandu jsir awditjar regolari mill-awtorità kompetenti biex ikun żgurat li n-numru ta’ kunsinni, kif imsemmi fil-paragrafi 1 u 2, u n-numru ta’ kwantitajiet korrispondenti ta’ prodotti li jitilqu mill-Unjoni jikkorrispondu għan-numru u l-kwantitajiet li jidħlu fl-Unjoni.
                  
                     (*)  ĠU L 296, 12.11.2009, p. 1.”"
						
               
            
                  (2)
               
               
                  L-Anness I huwa emendat skont l-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta’ Novembru 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 18, 23.1.2003, p. 11.
      
         (2)  ĠU L 226, 23.8.2008, p. 1.
      
         (3)  ĠU L 77, 24.3.2010, p. 1.
      
         ANNESS
         L-Anness I għar-Regolament (KE) Nru 798/2008 huwa emendat kif ġej:
         
                     (1)
                  
                  
                     Fil-Parti 1, l-entrata għall-Belarus tinbidel b’dan li ġej:
                     
                                 “BY il-Belarus
                              
                              
                                 BY-0
                              
                              
                                 Il-pajjiż kollu
                              
                              
                                 EP, E (it-tnejn għal tranżitu biss mil-Litwanja)
                              
                              
                                 IX”
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
               
                     (2)
                  
                  
                     Fil-Parti 2, fis-sezzjoni “Garanziji addizzjonali (GA)”, l-entrata "IX" tinbidel b'dan li ġej:
                     
                                 “ ‘IX’
                              
                              
                                 :
                              
                              
                                 tranżitu ta' kunsinni ta' bajd u prodotti tal-bajd li ġejjin mill-Belarus u li huma intiżi għat-territorju Russu ta' Kaliningrad għandu jitħalla jgħaddi biss mil-Litwanja sakemm hu konformi mal-Artikolu 18(2), (3) u (4).”